cyanic-selkie/wikianc huggingface dataset:
Ռետտի համախտանիշ
Փուլ 2
Երկրորդ, կամ արագ դեստրուկտիվ փուլը, հաճախ սկսվում է 1-ից մինչև 4 տարեկան հասակը ընկած ժամանակահատվածում և կարող է տևել շաբաթներ կամ ամիսներ ։ Նրա սկիզբը կարող է լինել արագ կամ աստիճանական։ Այդ ընթացքում երեխան կորցնում է ձեռքերի նպատակային շարժումներ կատարելու ունակությունը և լեզվային ունակությունները ։ Այս փուլում սկսվում են ձեռքի բնորոշ շարժումներ, որոնցից են ձեռքերը լվանալու, ծափ տալու, ձեռքը անընդհատ դեպի բերանը տանելու շարժումները և այլն ։ Երեխան պահում է ձեռքերը մեջքի հետևում սեղմած, կամ կողքերին ։ Շարժումները առկա են, քանի դեռ երեխան արթուն է, բայց քնելու հետ մեկտեղ անհետանում են ։ Կարող են դիտվել շնչելու հետ կապված դժվարություններ, օրինակ՝ ապնոեի և գերօդափոխման էպիզոդներ, սակայն շնչառությունը սովորաբար վերականգնվում է քնած ժամանակ ։ Որոշ աղջիկների մոտ նկատվում են նաև աուտիզմին բնորոշ նշաններ, օրինակ՝ շփման և հաղորդակցության բացակայությունը ։ Քայլելը կարող է լինել անկայուն, իսկ շարժում սկսելը կարող է լինել դժվար։ Այս փուլի ժամանակ նկատվում է գլխի աճի դանդաղում ։
Փուլ 3
Երրորդ փուլ՝ պլատոյի կամ մինչստացիոնար փու, սովորաբար սկսվում է 2-ից 10 տարեկանը ինկած ժամանակահատվածում և կարող է տևել տարիներ ։ Ապրաքսիան, շարժողական խնդիրները և ցնցումները այս փուլիմ բնորոշ ախտանիշներն են ։ Չնայած, կարող են լինել նաև բնավորության դրական տեղաշարժեր, օրինակ՝ գրգռվածության իջեցում, լացի թուլացում, աուտիզմին բնորոշ նշանների թուլացում ։ Երրորդ փուլում կարող է լինել ավելի մեծ հետաքրքրվածություն շրջապատի հանդեպ, իսկ ուշադրությունը, կենտրոնացումը և շրջապատի հետ հաղորդակցումը կարող է լավանալ ։ Շատ աղջիկներ մնում են այս փուլում իրենց կյանքի մեծ մասի ընթացքում ։
Տարբերակներ
Ռետտի համախտանիշի տիպիկ ձևի նշանները հստակ նկարագրված են (հ․գ․ տես վերևում)։ Ռետտի համախտանիշի տիպի ձևից բացի նկարագրվել են նաև մի քանի ատիպիկ ձևեր տարիների ընթացքումyears;, որոնցից են՝ Ռետտի համախտանիշի կոնկրետ բնորոշումը տրվել է վերջին տարիների ընթացքում։ Ատիպիկ ձևերը գոյություն ունեն դասական ձևի հետ միասին, ինչի պատճառով առաջարկվել է "Ռետտի կոմպլեքս" տերմինը (Hagberg & Gillberg, 1993) ։
Պատճառ
Ռետտի համախտանիշը առաջանում է X քրոմոսոմի վրա գտնվող MECP2 գենում տեղի ունեցող մուտացիայի պատճառով (որը մասնակցում է տրանսկրիպցիոն լռեցմանը և մեթիլացված ԴՆԹ-ի էպիգենետիկ կարգավորմանը)։ Ռետտի համախտանիշի 10%-ից քիչ դեպքերում որպես պատճառ հայտնաբերվել են CDKL5 կամ FOXG1 գեներում տեղի ունեցած մուտացիաները։ Ռետտի համախտանիշը սկզբնական ախտորոշվում է հիմնվելով կլինիկական ախտանիշների վրա, հետագայում դրվում է վերջնական ախտորոշում MECP2 գենում մուտացիա հայտնաբերելուց հետո։ Հազվադեպ չի հաջողվում հայտնաբերել որևէ մուտացիա՝ հավանաբար MECP2 գենում տեղի ունեցած փոփոխությունների պատճառով, որոնք ներկայիս մեթոդներով չի հաջողվում հայտնաբերել, կամ այլ գեներում տեղի ունեցած մուտացիաների պատճառով։
Ցույց է տրվել, որ Ռետտի համախտանիշը նեյրոդեգեներատիվ հիվանդություն չէ։ Դրա օգտին խոսում է մկների վրա կատարված փորձը, որոնց մոտ արհեստականորեն առաջացրել էին Ռետտի համախտանիշ։ Այդ մկների մոտ չի եղել նեյրոնների կորուստ, իսկ հասուն առանձնյակներին ֆունկցիոնալ MECP2 գենը վերադարձնելու դեպքում նրանք մասնակիորեն վերականգնվում էին։ Սա մեծ հեռանկարներ է բացում Ռետտի համախտանիշի բուժման հետագա հնարավոր տարբերակներ փնտրելու ճանապարհին ։
Սպորադիկ մուտացիաներ
Ռետտի համախտանիշի մոտ 95 % դեպքերում պատճառը երեխայի մոտ "դե նովո" մուտացիան է։ Դա նշանակում է, որ երեխան այդ գենը չի ժառանգել իր ծնողներից։ Ծնողները գենոտիպորեն նորմալ են, առանց MECP2 մուտացիայի։
Ռետտի համախտանիշի սպորադիկ տարբերակում մուտացված MECP2 գենը համարյա միշտ գալիս է տղամարդու X քրոմոսոմում եղած դե նովո մուտացիայից ։ Դեռ պարզ չէ, թե ինչն է ստիպում սերմին մուտացվել։ Այդպիսի մուտացիաները հազվադեպ են։ It is not yet known what causes the sperm to mutate, and such mutations are rare.
Սեռական բջիջների մուտացիաներ
Այս կարող է ժառանգվել նաև ֆենոտիպորեն նորմալ մորից, որը ունի ունի մոիտացիա մեթիլ-CpG-կապող սպիտակուց-2 կոդավորող գենում՝ MeCP2 ։
Կամրջային նորադրեներգիկ պակասուրդ
Ռետտի համախտանիշով մարդկանց ուղեղում ցածր է նորադրենալինի մակարդակը )։ MECP2 գենի ժառանգական կորուստը խանգարում է կապույտ բծի ֆունկցիան, որը կեղևի և հիպոկամպի նորադրենալինային նյարդավորման աղբյուրն է ։ Դրա հետևանքով լինում է գերգրգռվածություն և նորադրենալինային նյարդավորման թուլացում ։ Բացի այդ հայտնաբերվել է թիրոզին հիդրոքսիլազայի մ-ՌՆԹ-ի ցածր մակարդակ՝ (կատեխոլամինների սինթեզի լիմիտավորող ֆերմենտ) MECP2 հոմոզիգոտ մուտացիա ունեցող արու մկների և հետերոզիգոտ (MECP2+/-) էգ մկների ուղեղի կամրջում ։
Ինտերակտիվ քարտեզ
Հրապարակվել է Ռետտի համախտանիշի ինտերակտիվ քարտեզ ։
Ծանոթագրություններ
Կատեգորիա:Ժառանգական հիվանդություններ Կատեգորիա:Նյարդաբանություն Կատեգորիա:Աուտիզմ
Մալախովսկի (Բոկովսկի շրջան)
Մալախովսկի (Малаховский), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Զեմցովսկի գյուղական համայնքի կազմի մեջ։
Կատեգորիա:Ռոստովի մարզի Բոկովսկի շրջանի բնակավայրեր
Ֆեյենորդ (մարզադաշտ)
Ֆեյենորդ ավելի հայտնի է De Kuip անունով ։ Գտնվում է Ռոտերդամ քաղաքում։ Կառուցվել է 1937 թվականին։ Այժմ մարզադաշտը կրում է «Stadion Feyenoord» անունը, ի պատիվ «Ֆեյենորդ» ֆուտբոլային ակումբի։
Եվրո 2000 խաղերը
Ֆեյենորդ մարզադաշտը հյուրընկալել է նաև Եվրո 2000-ի խաղերից մի քանիսը։
Արտաքին հղումներ
Կատեգորիա:Մարզադաշտեր Կատեգորիա:Ֆուտբոլային մարզադաշտեր Կատեգորիա:Մարզադաշտեր Հոլանդիայում
Սեպիսե
Սեպիսե (Sepise), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կիհելկոննա շրջանի բնակավայրեր Կատեգորիա:Էստոնիայի գյուղեր
Տեգուսիգալպայի մոտակայքում Բոինգ 727-ի աղետը
Շաբաթ՝ 1989 թվականի հոկտեմբերի 21-ի առավոտյան Տեգուսիգալպայի մերձակայքում աղետի ենթարկվեց TAN-SAHSA ընկերության Բոինգ 727-224 օդանավը, ինչի հետևանքով զոհվել է 131 մարդ։ Կենտրոնական Ամերիկայի խոշորագույն ավիավթարը։
Ինքնաթիռ
N88705 (գործարանային — 19514, սերիական — 597) համարի ինքնաթիռը թողարկվել էր 1968 թվականին, իր առաջին թռիչքն իրականացրել է հունիսի 21 -ին և  հուլիսի 1 -ին հանձնվել հարավամերիկյան Continental Airlines  ընկերությանը։ 1980 թվականի երկրորդ կեսին տրվել է վարձակալության հոնդուրասյան SAHSA ընկերությանը ։
Աղետ
Օդանավն իրականացնում էր Սան Խոսե-Տեգուսիգալպա 414 չվերթը՝ Մանագուայում միջանկյալ վայրէջքով։ Մինչ վերջնական կանգառին մոտենալը թռիչքն ընթանում էր առանց թերությունների։ Օդանավում գտնվում էր անձնակազմի 8 անդամ, ներառյալ՝ հրամանատար Ռաուլ Արգետան (Raúl Argueta) և  երկրորդ օդաչու Ռենիերո Կանալեսը (Reiniero Canales), ինչպես նաև 138 ուղևոր։  Հայտնի է, որ նրանց թվում է եղել ԱՄՆ-ի 15 քաղաքացի  ։
Կապ հաստատելով մոտեցման կարգավորիչի հետ, անձնակազմը հրահանգ ստացավ, որ վայրէջքը պետք է իրականացվի 01 թռիչքուղու վրա։ Տեգուսիգալպա քաղաքի Տոնկոնտին օդանավակայանը շրջապատված է լեռներով և վայրէջքի մոտեցումը ներառումն իր մեջ երեք փուլային իջեցումներ՝ սկսած 7500 ոտնաչափ (2286 մետր) բարձրությունից։ Ընդ որում, ըստ ականատեսների՝ եղանակային պայմանները բարդ էին։ Սակայն գտնվելով օդանավակայանից 11 մղոն (20,1 կիլոմետր) հեռավորության վրա՝ 7600 ոտնաչափ (2316 մետր) բարձրության վրա անձնակազմը սկսեց օդանավակայանի ուղղությամբ անընդհատ իջնել, սահմանված հետագծից ցածր իջնելով։ Թռիչքուղու ճակատից 4,8 մղոն (8,9 կիլոմետր) հեռավորության և ծովի մակարդակից 4800 ոտնաչափ (1463 մետր) բարձրության վրա Բոինգը վայրէջքային փոխդասավորության մեջ բախվեց մոտավորապես 5600 ոտնաչափ (1707 մետր) բարձրությամբ Սերրո- դե-Հուլա (Cerro de Hula) լեռանը։ Հարվածից ինքնաթիռը բաժանվեց երեք մասի և այրվեց  ։
Հետևանքներ
Հոնդուրասում և Նիկարագուայում հայտարարվեց ազգային սուգ ։
Օդաչուներ Ռաուլ Արգետան և Ռենիերո Կանալեսին ենթարկվեցին քրեական պատասխանատվության, սակայն, ըստ ունեցած տեղեկությունների, գործընթացն այդպես էլ չի ավարտվել։ Հինգ ամիս անց՝ 1990 թվականի մարտի 21-ին վայրէջք կատարելիս այդ նույն Սերրո- դե- Հուլա լեռանհը բախվեց Sahsa Carga ընկերության L-188CF Electra բեռնատար օդանավը, որի արդյունքում զոհվեցին անձնակազմի երեք անդամներն էլ ։ Անվտանգության այդպիսի ցածր ցուցանիշները հանգեցրին նրան, որ ավիաընկերությունը սկսեց ֆինանսական դժվարություններ ունենալ և 1990- ականների սկզբին փակվեց։
Էդվին Առլինգտոն Ռոբինսոն
Կենսագրություն
Հոր մահից հետո ընտանիքը պահելու հոգսն ընկել է Էդվինի ուսերին։ Սկզբնական շրջանում նա միջոցներ է հայթայթել գյուղատնտեսական աշխատանքներ կատարելով։ Իր Հերման եղբոր մահից հետո երկու անգամ ամուսնության առաջարկություն է արել հանգուցյալի այրուն ու իր առաջին նվիրական սիրուն՝ Էմմային, բայց մերժում է ստացել։ Էդվինը լքել է հայրենի Գարդինիրն ու մեկնել Նյու Յորք, որտեղ նոր ծանոթություններ է հաստատել, մտերմացել մի շարք գրողների, նկարիչների, դերասանների, մտավորականների հետ։ 1896 թվականին նա հրատարակել է իր առաջին գիրքը՝ ընդամենը հինգ հարյուր օրինակ տպաքանակով (տպագրության համար վճարել է հարյուր դոլար)։ Երկրորդ ժողովածուն՝ «Children of the Night»-ը ավելի մեծ տպաքանակով է լույս ընծայվել, ջերմորեն ընդունվել ընթերցողների կողմից։ Երիտասարդ բանաստեղծի երկրպագուների մեջ էր նաև ԱՄՆ-ի այն ժամանակվա նախագահ Թեոդոր Ռուզվելտի որդին՝ Քերմիթը, ով Էդվին Ռոբինսոնին ներկայացրել է հորը։ Վերջինս նրան աշխատանքի է տեղավորել Նյու Յորքի մաքսատանը։
Գրականության ասպարեզում Ռոբինսոնը նորանոր հաջողություններ է ձեռք բերել, լայն ճանաչման ու հեղինակավոր գրական մրցանակների արժանացել։ Ընդ որում՝ 1920-ական թվականներին երեք անգամ արժանացել է Պուլիտցերյան մրցանակի, չորս անգամ էլ ներկայացվել է Նոբելյան մրցանակով պարգևատրման։ Նրա ստեղծագործությունները համեմատել են Թոմաս Հարդիի ու Ռոբերտ Ֆրոսթի գործերի հետ ։ Կյանքի վերջին երկու տասնամյակների ընթացքում Էդվին Ռոբինսոնը հայտնվել է աչքի ընկնող մի քանի կանանց ուշադրության կենտրոնում, ռոմանտիկ հարաբերություններ հաստատել նկարչուհի Էլիզաբեթ Սփարհոուք-Ջոնսի հետ ։ Նա այդպես էլ չի ամուսնացել ։ Մահացել է քաղցկեղից, 1935 թվականի ապրիլի 6-ին, Նյու Յորքի Քորնել հիվանդանոցում ։ Անվանի գրողի մահից հետո Էլիզաբեթը հիշողությամբ վրձնել է նրա դիմանկարներից մի քանիսը ։
Մրցանակներ
Էդվին Առլինգտոն Ռոբինսոնը երեք անգամ Պուլիտցերյան մրցանակի է արժանացել իր բանաստեղծական լավագույն ստեղծագործությունների համար։
Արտաքին հղումներ
Կատեգորիա:Պուլիտցերյան մրցանակակիրներ Կատեգորիա:Ամերիկացի գրողներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի բանաստեղծներ Կատեգորիա:Ամերիկացի արձակագիրներ Կատեգորիա:Արվեստի և գրականության ամերիկյան ակադեմիայի անդամներ
(1670) Մինաարտ
(1670) Մինաարտ (Minnaert), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 9-ին Հենրիկ վան Գենտի կողմից Յոհանեսբուրգում ։
Արտաքին հղումներ
Կատեգորիա:1934 թվականին հայտնաբերված աստղագիտական մարմիններ Կատեգորիա:Հենրիկ վան Գենտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վերխնյայա Բուդակովկա (գյուղ, Միրգորոդի շրջան)
Վերխնյայա Բուդակովկա (Верхня Будаківка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Վերխնյայա Բուդակովկա գյուղում բնակվում էր 143 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
(9529) Պրոտոպապա
(9529) Պրոտոպապա (Protopapa), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,419553 ա. մ., առավելագույնը մոտենում է 2,0364 ա. մ. հեռավորության վրա և հեռանում 2,8027 ա. մ. ։ Արեգակի շուրջ մեկ ամբողջական պտույտ է կատարում 1374,68 երկրային օրվա ընթացքում, իր ուղեծրով շարժվելով միջինում 0,261879 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,34° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արշակ Սանոյան
Արշակ Ռուբենի Սանոյան ։
Կենսագրություն
Արշակ Սանոյանը ծնվել է 1957 թվականի հունիսի 23-ին ՀԽՍՀ Հոկտեմբերյանի շրջանի Մրգաշատ գյուղում ։ Ազատ ոճի ըմբշամարտով սկսել է զբաղվել 1969 թվականին՝ Գրիգոր Հակոբյանի գլխավորությամբ։ 1972 թվականից մարզվել է Շահեն Ջանյանի մոտ։ 1977-1981 թվականներին եղել է ԽՍՀՄ ազգային հավաքականի անդամ։ 1977 թվականին դարձել է աշխարհի առաջնության գավաթակիր, 1979 թվականին՝ Եվրոպայի չեմպիոն։ 1981 թվականին Բուխարեստում անցկացված Ամառային 9-րդ ունիվերսիադայում ստացել է արծաթե մեդալ։
1983 թվականին ավարտել է իր մարզական կարիերան։ Հետագայում որպես մարզիչ աշխատել է «Դինամո» մարզական ընկերությունում, Երևանի մանկապատանեկան մարզադպրոցում և Հայաստանի զինված ուժերի մարզական ակումբում։
Աղբյուրներ և արտաքին հղումներ
Կատեգորիա:Հայ մարզիկներ Կատեգորիա:Հայ ըմբշամարտիկներ Կատեգորիա:ԽՍՀՄ չեմպիոններ Կատեգորիա:Հունիսի 23 ծնունդներ Կատեգորիա:Մրգաշատ (Արմավիրի մարզ) գյուղում ծնվածներ Կատեգորիա:ԽՍՀՄ սպորտի վարպետներ Կատեգորիա:Ըմբշամարտի աշխարհի գավաթակիրներ
Սերգեյ Տանեև
Սերգեյ Իվանովիչ Տանեև  (Сергей Иванович Танеев, ), ռուս կոմպոզիտոր, դաշնակահար, մանկավարժ, գիտնական, երաժշտական-հասարակական գործիչ։
Կենսագրություն
1875 թվականին ավարտել է Մոսկվայի կոնսերվատորիան (Նիկոլայ Ռուբինշտեյնի դաշնամուրի և Պյոտր Չայկովսկու կոմպոզիցիայի դասարանները)։ Զբաղվել է համերգային գործունեությամբ։ 1878 թվականից դասավանդել է Մոսկվայի կոնսերվատորիայում (1881 թվականից՝ պրոֆեսոր, 1885-1889 թվականներին՝ տնօրեն)։
Կարևոր նշանակություն է ունեցել Տանեևի, որպես կոնտրապունկտի, ֆուգայի և երաժշտական ձևի դասարանների ղեկավարի մանկավարժ, գործունեությունը, աշակերտներից են՝ Ս․ Ռախմանինովը, Ա․ Սկրյաբինը, Ն․ Մետները, Զ․ Փալիաշվիլին, Ռ․ Գլիերը, Գ․ Կոնյուսը, Բ․ Յավորսկին և ուրիշներ։
Հսկայական նշանակություն ունեն Տանեևի պոլիֆոնիայի պրոբլեմներին նվիրված տեսական աշխատությունները։ Տանեևի կոմպոզիտորական ստեղծագործությունը բնորոշվում է բարոյա-փիլիսոփայական ուղղվածությամբ։ Գրել է «Օրեսթեա» օպերան (ըստ Էսքիլեսի, բեմ.՝ 1895, Մարիինյան թատրոն, Պետերբուրգ), «Հովհաննես Դամասկացի» (1884) և «Սաղմոսի ընթերցումով» (1915) կանտատները, 4 սիմֆոնիա (առանձնանում է 4-րդը, 1898), խմբերգեր, ռոմանսներ, կամերագործիքային երկեր (կվարտետներ, տրիոներ, կվինտետներ)։
Հայ երաժիշտներից Տանեևին աշակերտել են Գ․ Ղորղանյանը և Կ․ Սարաջևը։
1908 թվականի հունվարի 17-ին Մոսկվայում կայացել է Տանեևի դաշնամուրային Ռե մաժոր տրիոյի (երկ 22) առաջին կատարումը, որին մասնակցել են հեղինակը (դաշնամուր), Կ․ Սարաջևը (ջութակ) և Մ․ Բուկինիկը (թավջութակ)։ 1915 թվականին Սարաջևը «Մուզիկա» («Музыка») ամսագրում հրատարակել է Տանեևի մասին հուշեր։
Ծանոթագրություններ
Կատեգորիա:Ռուս կոմպոզիտորներ Կատեգորիա:Ռուս դաշնակահարներ Կատեգորիա:Ռուս մանկավարժներ Կատեգորիա:Ռուս գիտնականներ Կատեգորիա:Ռուս երաժշտական-հասարակական գործիչներ Կատեգորիա:Մոսկվայի կոնսերվատորիայի շրջանավարտներ Կատեգորիա:Նովոդևիչյան գերեզմանատանը թաղվածներ Կատեգորիա:Թոքաբորբից մահացածներ Կատեգորիա:Ռուս գրողներ Կատեգորիա:Ռուս հասարակական գործիչներ Կատեգորիա:20-րդ դարի դասական կոմպոզիտորներ Կատեգորիա:Ռուս երաժշտագետներ Կատեգորիա:Ռուս երաժիշտներ
Արկանովի բաճկոնակի հուշարձան
Արկադի Արկանովի բաճկոնակի հուշարձան (Памятник жилетке Аркадия Арканова), հումորային հուշարձան Ղրիմի Յալթա քաղաքի Հումորի ծառուղում, որը գտնվում է Առափնյա փողոցում՝ «Յուբիլեյնի» համերգասրահի մոտակայքում։
Պատմություն
Հումորի ծառուղին հիմնադրվել է 2004 թվականին՝ Յալթայի հումորի ու երգիծանքի փառատոնի և նրա կազմակերպիչներ Վլադիմիր Դանիլեցի և Վլադիմիր Մոիսեենկոյի շնորհիվ ։
Տարբեր տարիների ծառուղում հայտնվել են նաև Միխայիլ Ժվանեցկու պորտֆելը (2004), Ալեքսանդր Շիրվինդտի ծխամորճը (2006), Իոսիֆ Կոբզոնի խոսափողը (2007), Սոնյա մորաքրոջ հայելին ու գլխարկը՝ Կլարա Նովիկովայի պատվին (2014), «Հարմոն և կիթառ» քանդակը՝ քառյակասացներ Միխայիլ Վաշուկովի և Նիկոլայ Բանդուրինի պատվին (2015) ։
Գրող-երգիծաբան Արկադի Արկանովի բաճկոնակի հուշարձանը բացվել է երկրորդ փառատոնի օրերին՝ 2005 թվականի օգոստոսին։ Արարողությունը տեղի է ունեցել հազարավոր քաղաքացիների ներկայությամբ, մասնակցել են նաև փառատոնի մասնակիցները, որոնք նաև գրողի ընկերներն են՝ Ռոման Կարցևը, Յան Առլազորովը, Ալեքսանդր Շիրվինդտը, Կլարա Նովիկովան, Վլադիմիր Վիշնևսկին, Պոնոմարենկո եղբայրները, Արկադի Ինինը, Վլադիմիր Դանիլեցը, Միխայիլ Աշումովը, Գեորգի Դելիևը և նրա «դիմակները», ինչպես նաև վրացի երգչուհի Թամարա Գվերդծիթելին ։
Արկադի Արկանովը ներկա է եղել իր հագուստի պարագայի հուշարձանի բացմանը։ Երբ նա տեսել է քանդակը, զարմացել է, քանի որ մինչ այդ ասվել էր, որ պետք է տեղադրվի Արկանովի ֆրակի հուշարձանը ։
Նկարագրություն
Թիթեռնիկ փողկապով բաճկոնակը տեղադրված է 1:1,5 մասշտաբով գրքի վրա (Արկանովի ստեղծագործությունների հատորն է)։ Այդ հորինվածքն էլ ամրացված է դիորիտե պատվանդանին Քանդակը Ժվանեցկու պորտֆելից 4 մետր հեռավորության վրա է։ Քանդակագործ Իգոր Լիսենկոն քանդակը ստեղծել է երեք ամսում՝ ծախսելով 100 կիլոգրամ բրոնզ։ Նախագծի հեղինակն առանձնահատուկ ուշադրություն է դարձրել քանդակի ամրացմանը սյանը, քանի որ նախորդ տարի Ժվանեցկու 67-կիլոգրամանոց բրոնզե պայուսակը բացումից մեկ շաբաթ անց գողացվել էր ։
Ծանոթագրություններ
Կատեգորիա:Յալթայի հուշարձաններ Կատեգորիա:2005 հիմնադրումներ Ռուսաստանում
Օրեխով (Բոկովսկի շրջան)
Կատեգորիա:Ռոստովի մարզի Բոկովսկի շրջանի բնակավայրեր
Լուբով
Լուբով (Lübow), կոմունա Գերմանիայում։
Մտնում է հյուսիսարևմտյան Մեկլեմբուրգ մարզի տարածքում։
2010 թվականի դեկտեմբերի 31-ի տվյալներով բնակչությունը կազմում է 1592։ Ընդգրկման տարածքը 19.36 կմ²։ Պաշտոնական կոդ՝ 13 0 58 063:
Բեկթեմիր
Բեկթեմիր, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ագռավ (համաստեղություն)
Ագռավ, փոքր համաստեղություն հարավային երկնքում։ Այն պարունակում է ընդամենը 11 աստղ, որոնք տեսանելի են անզեն աչքով (5.5 մեծությունից ավելի պայծառ)։ Դա Պտղոմեոսի նշած 48 համաստեղություններից մեկն է եղել, ով նրա մեջ հաշվել է 7 աստղ, և ժամանակակից 88 համաստեղություններից մեկն է։
Այս համաստեղությունում են գտնվում Ալեհավաք յուրօրինակ գալակտիկան, որն ինքը երկու գալակտիկաների՝ NGC 4038-ի և NGC 4039-ի է փոխացդուցությունից է բաղկացած, և NGC 4361 մոլորակային միգամածությունից ։
Աղբյուրներ
Կատեգորիա:Կատաստերիզմներ Կատեգորիա:Ագռավ (համաստեղություն)
Միջադեպ
Միջադեպ, էպիզոդ (հուն․ բառացի՝ դիպված, միջարկ, պատահար), գեղարվեստական երկի մեջ պատկերված համեմատաբար ավարտուն որևէ իրադարձություն։ Միջադեպը լինելով սյուժեի օղակներից մեկը, կապվում է երկի մյուս բաղադրամասերի հետ, ստեղծում գեղարվեստական միաձույլ ամբողջություն (Թագուհուն փրկելու պատմությունը Խաչատուր Աբովյանի «Վերք Հայաստանի» վեպում)։
Կատեգորիա:Գրականագիտություն Կատեգորիա:Հեռուստատեսային տերմինաբանություն
Ուիմբլդոնի մրցաշարի կանանց մենախաղ 2016
Ուիմբլդոնի մրցաշարի կանանց մենախաղ 2016, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունիսի 27-ից մինչև հուլիսի 10-ը, Լոնդոնի All England Lawn Tennis and Croquet Club («Համանգլիական լաուն-թենիսի և կրոկետի ակումբ») ակումբի կորտերում, Անգլիա, Մեծ Բրիտանիա։
Սերենա Ուիլյամսը եղել է նախորդ տարվա մրցաշարի հաղթողը և հաջողությամբ պաշտպանել է տիտղոսը, եզրափակիչում հաղթանակ տանելով Անժելիկա Քերբերի նկատմամբ՝ 7-5, 6-3։ Շահելով իր 7-րդ տիտղոսը Ուիմբլդոնի մրցաշարերում, Ուիլյամսը Բաց դարաշրջանում հավասարվել է Շտեֆի Գրաֆին՝ 22 րդ մենախաղի տիտղոսը շահելով Մեծ Սաղավարտի մրցաշարերում ։ 2006 թվականի Ավստրալիայի բաց առաջնությունում և Ուիմբլդոնի մրցաշարում Ամելի Մորեսմոյի և Ժյուստին Էնենի միջև կայացած եզրափակիչներից հետո սա առաջին անգամ էր, որ միևնույն թենիսիստուհիները մեկ մրցաշարջանի ընթացքում երկրորդ անգամ տիտղոսը վիճարկել են եզրափակիչում (Ավստրալիայի բաց առաջնություն և Ուիմբլդոն)  ։
Առաջին հինգ դասակարգվածները (Սերենա Ուիլյամս, Գարբինե Մուգուրուսա, Ագնեշկա Ռադվանսկա, Անժելիկա Քերբեր և Սիմոնա Հալեպ) պայքար էին մղում աշխարհի թիվ 1 ռակետի կոչման համար, սակայն Ռադվանսկան պայքարից դուրս է մնացել չորրորդ, իսկ Մուգուրուսան՝ երկրորդ շրջանում, Հալեպը հասել է քառորդ եզրափակիչ։ Սերենա Ուիլյամսը պահպանել է թիվ 1 վարկանիշը՝ հասնելով եզրափակիչ և շահելով տիտղոսը։ Մրցաշարի երկրորդ շաբաթվա ընթացքում նա անց է կացրել WTA վարկանիշային առաջին հորիզոնականում իր 300-րդ շաբաթը և տոնել է իր 300-րդ հաղթանակը Մեծ Սաղավարտի մրցաշարեում՝ երրորդ շրջանում Անիկա Բեկին հաղթելով։
36 տարեկան Վենուս Ուիլամսը դարձել է ամենատարեց թենիսիստուհին, ով հասել է Մեծ Սաղավարտի կիսաեզրափակիչ, ինչպես Մարտինա Նավրատիլովան 1994 թվականի Ուիմբլդոնի մրցաշարում ։
Ելենա Վեսնինան իր նորամուտն է նշել Մեծ Սաղավարտի մրցաշարի կիսաեզրափակիչում, իր 42-րդ մրցաշարում և 2006 թվականի Ավստրալիայի բաց առաջնոությունում նորամուտելուց տասը տարի անց։
Սա 2008 թվականի Ավստրալիայի բաց առաջնությունից հետո առաջին անգամ էր, որ Կարոլին Վոզնյացկին դուրս է մնացել դասակարգված թենիսիստուհիների ցուցակից։
Աղբյուրներ
Կատեգորիա:Ուիմբլդոնի մրցաշար Կատեգորիա:Մեծ սաղավարտի (թենիս) մրցաշարեր Կատեգորիա:Թենիսի մրցաշարեր Կատեգորիա:2016 կանանց թենիսում
Լիանա Ալեքսանյան (երաժիշտ)
Լիանա Ռոբերտի Ալեքսանյան, գերմանաբնակ հայ դաշնակահարուհի, երգչուհի (սոպրանո) ։
Կենսագրություն
Լիանա Ալեքսանյանը ծնվել է 1980 թվականի դեկտեմբերի 5-ին, Երևանում։ Իր երաժշտական կարիերան սկսել է 9 տարեկանում՝ Միրզոյանի անվան երաժշտական դպրոցում ։ 2005 թվականին ավարտել է Երևանի Կոմիտասի անվան պետական կոնսերվատորիան, Հայաստանի ժողովրդական արտիստ, պրոֆեսոր Սերգեյ Դանիելյանի դասարանը։
Սովորելու տարիներին հանդես է եկել Ա. Սպենդիարյանի անվան օպերայի և բալետի ազգային ակադեմիական թատրոնում՝ Վիոլետայի դերում, Ջուզեպե Վերդիի «Տրավիատա» օպերայում, Անուշի դերում Արմեն Տիգրանյանի «Անուշ» օպերայում։
Լիանա Ալեքսանյանը մասնակցել «Concours international de Chant» (2004, 3-րդ մրցանակ, Թուլուզ), «Hans Gabor Belvedere» (2004, դիպլոմ, Վիեննա), «Competizione dell’opera» (2007, դիպլոմ, Դրեզդեն) մրցույթներին։ 2006-2010-ին Գերմանիայի Բրաունշվայգ քաղաքի օպերային թատրոնում եղել է մեներգչուհի։ Նրա դերերգերից են եղել Ջիլդա, Դեզդեմոնա, Ամելիա, Վիոլետտա (Ջ. Վերդիի «Ռիգոլետտո», «Օթելլո», «Սիմոն Բոկկանեգրա», «Տրավիատա»), Միմի (Ջ. Պուչչինիի «Բոհեմ»), Տատյանա (Պ. Ի. Չայկովսկու «Եվգենի Օնեգին»)։ Համբուրգի օպերային թատրոնում Լիանա Ալեքսանյան երգել է Լյուչիա դի Լամերմուր (Գ. Դոնիցետտիի «Լյուչիա դի Լամերմուր»), Բլանշ (Ֆ. Պուլենկի «Կարմելիտաների երկխոսությունը»), Միքայելա (Ժ. Բիզեի «Կարմեն»)։ Երաժիշտը հանդես է եկել նաև Օսլոյի, Վիեննայի, Բեռնի, Շտուտգարտի, Դյուսելդորֆի, Քյոլնի (Գերմանիա), «Կոլոն» (Արգենտինա), Միլանի «Լա Սկալա» և այլ օպերային թատրոններում (Չիո-Չիո սան՝ Ջ. Պուչչինիի «Մադամ Բատերֆլայ», Դոննա Աննա՝ Վ. Ա. Մոցարտի «Դոն Ժուան») ։
2018 թվականին Լիանա Ալեքսանյանը դիրիժոր Էդուարդ Թոփչյանի և Հայաստանի ազգահին ֆիլհարմոնիկ նվագախմբի հրավերով Հայաստանում մասնակցել է Ջ. Պուչչինիի «Մադամ Բաթերֆլայ» օպերայի բեմադրությանը և ներկայացնել գլխավոր հերոսուհու կերպարը ։
Մինչ հայաստանյան ելույթները Լիանա Ալեքսանյանը Էդուարդ Թոփչյանի ղեկավարությամբ հանդես է եկել Ռուսաստանի ազգային նվագախմբի հետ և կատարել Արտյոմովի «Ռեքվիեմ»-ը։ Կատարումը նվիրված է եղել 1915 թվականի Հայոց ցեղասպանության զոհերի հիշատակին։
2021 թվականին Լիանա Ալեքսանյանը Իտալիայի Բերիի Պետրուցելի թատրոնում կատարել է Տոսկայի պարտիան ։
Արտաքին հղումներ
Կատեգորիա:Հայ դաշնակահարուհիներ Կատեգորիա:Հայ երգչուհիներ Կատեգորիա:Հայ երաժիշտներ
Կարան (գյուղ, Կուգարչինսկի շրջան)
Կարան (Каран, Ҡаран), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Բերյոզովկա (գյուղ, Կորոստենի շրջան)
Բերյոզովկա (Березівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1823 թվականին։
2001 թվականի տվյալներով Բերյոզովկա գյուղում բնակվում էր 299 մարդ։ Բնակավայրը զբաղեցնում է 2254 կմ² տարածք։ Բնակչության խտությունը կազմում էր 132,65 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1823 թվականին հիմնադրված բնակավայրեր
Ռուոկոոյա (Լենդերկայի վտակ)
Ռուոկոոյա (Руокооя), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Գետաբերանը տեղակայված է Լենդերկա գետի ձախ ափին։ Գետի երկարությունը 14 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Սահմանային գետեր
Տագանիխա
Տագանիխա (Таганиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոյնիխա գետի ձախ ափով՝ 21 կմ հեռավորության վրա։ Գետի երկարությունը 15 կմ է։
Պոնոմարյովկա (Բոկովսկի շրջան)
Պոնոմարյովկա (Пономаревка), գյուղ Ռուսաստանի Դաշնության Ռոստովի մարզի Բոկովսկի շրջանում։ Մտնում է Զեմցովսկի գյուղական համայնքի կազմի մեջ։
Կատեգորիա:Ռոստովի մարզի Բոկովսկի շրջանի բնակավայրեր
Սեռեցյուվե
Սեռեցյուվե (Seretsüvä), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Մաքսապետություն
Կատեգորիա:Կիլիկյան Հայաստանի քաղաքականություն
Չաթանուգա
Չաթանուգա (Chattanooga), քաղաք ԱՄՆ-ի հարավ-արևելքում, Համիլտոն շրջանի վարչական կենտրոնը։ Ըստ 2008 թվականի մարդահամարի տվյալների՝ քաղաքի բնակչության թվաքանակը կազմում է 170 հազար մարդ։ Չաթանուգան Թենեսիի մեծությամբ չորրորդ քաղաքն է (Մեմֆիսից, Նաշվիլից և Նոկսվիլից հետո)։ Քաղաքում գործում է համալսարան, մետաղագործական, մեքենաշինական և քիմիական արդյունաբերության ձեռնարկություններ։ Քաղաքի մոտ տեղակայված է խոշոր հիդրոէլեկտրակայան և ատոմակայան։
Աշխարհագրություն
Քաղաքը գտնվում է Թենեսիի հարավ-արևելքում՝ Չիկամոգա և Նիկաջեկ լճերի շրջակայքում, որոնք համարվում են Թենեսի գետի հատվածները։ Չաթանուգայից մինչև Ատլանտա հեռավորությունը կազմում է 190 կիլոմետր հյուսիս-արևմուտք, իսկ մինչև Բիրմինգհեմ՝ մոտավորապես 235 կիլոմետր հյուսիս-արևելք։ Չաթանուգան սահմանակցում է Ջորջիայի հետ։
Համաձայն ԱՄՆ-ի վիճակագրության բյուրոյի տվյալների՝ քաղաքի ընդհանուր մակերերը 371 կմ² է, որոնցից 350 կմ²-ն ցամաք է, 21 կմ²-ը՝ ներքին ջրեր։ Քաղաքի ընդհանուր մակերեսի 5,56 %-ը կազմում են ներքին ջրային տարածությունները։
Կլիմա
Չաթանուգան, ինչպես Թենեսի նահանգի բնակավայրերի մեծ մասը, ունի խոնավ մերձարևադարձային կլիմա՝ միմյանցից սահմանազատված չորս տարվա եղանակներով։ Ձմեռները առավելապես մեղմ են, բայց տարվա մի քանի օրվա ընթացքում հնարավոր է ջերմաստիճանի նվազեցում մինչև 0 C° և ցածր, և նման եղանակը կարող է ահպանվել ամբողջ օրվա ընթացքում։ <section begin="weather box" /> Քաղաքում տեղացող ձյունը հազվադեպ երևույթ է։ 1971 թվականից մինչև 2000 թվականը ձյան միջին սեզոնային չափաքանակը կազմում էր 1,5 սանտիմետր։ Ամառը սովորաբար շոգ է և խոնավ, տարբա ընթացքում 32C° և բարձր ջերմաստիճանով օրեր հանդիպում են գրեթե 45 անգամ։
Տնտեսություն
Քաղաքում գործում է «Covenant Transport» ընկերության ղեկավար կայանը։
Արտաքին հղումներ
Կատեգորիա:Համիլտոնի շրջանի բնակավայրեր Կատեգորիա:1839 թվականին հիմնադրված բնակավայրեր
Քեյ փոփ
Քեյ–փոփ (, հապավում՝ կորեական փոփ, հանգըլ՝ 가요 ― գայո ), երաժշտական ուղղություն, որը ծագել է Հարավային Կորեայում ու ներառում է իր մեջ փոփ երաժշտության տարատեսակ ժանրեր՝ էլեկտրոփոփ, հիփ–հոփ, պարային երաժշտություն և ժամանակակից ռիթմ–էնդ–բլյուզ և այլն։ Սակայն տերմինն արդեն վաղուց ընկալվում է որպես առանձին երաժշտական ժանր, ավելին՝ մասսայական ֆենոմեն, որը դուրս է եկել Հարավային Կորեայի սահմաններից ու մեծ տարածում գտել Արևմտյան տարածաշրջանում ։
Քեյ–փոփը այնքան հայտնի է դարձել, որ ի շնորհիվ համացանցի այն վերածվել է երիտասարդական ենթամշակույթի, որի ներկայացուցիչները ընդօրինակում են հարավկորեական ժամանակակից նորաձևությանը ու ոճերին։ Քեյ–փոփ արտադրող ձայնագրման և պրոդյուսերական ընկերությունները նոր լսարան են ձեռք բերում՝ օգտագործելով թվային կոնտենտը ։ Հարավային Կորեայի փոփ–մշակույթն այսօր համարվում է Ասիա-Խաղաղօվկիանոսյան տարածաշրջանի երիտասարդության առաջնային հետաքրքրություններից մեկը։ Ավելին՝ Չինաստանը, Հոնկոնգը, Ճապոնիան, Թայվանը և Հարավարևմտյան Ասիայի զգալի մասը շուկայական առումով կարևորագույն կենտրոններից են։
Բնութագիր
Կորեական փոփ–երաժշտությունն իր ակունքներով կարելի է թվագրել 1885 թվականին, երբ ամերիկյան միսիոներ Հենրի Ապենզելարը ժամանում է Ասիա՝ քրիստոնեություն տարածելու նպատակով և ամերիկյան և բրիտանական ֆոլք երաժշտություն էր դասավանդում կորեացի երեխաներին։ Կորեերեն այդ երգերը կոչվում են չանգա և որպես կանոն հիմնված են Արևմտյան մեղեդիների վրա, բայց կորեերեն խոսքերով։ Օրինակ՝ հայտնի "Oh My Darling, Clementine" երգը հայտնի է "Simcheongga" անունով։ Ճապոնական բռնակալության ժամանակաշրջանում (1910–1945)՝ կորեացիները իրենց վերաբերմունքն ու զգացմունքները բռնակալների հանդեպ փոխանցում էին չանգա երգերի միջոցով, որի համատեքստում պետք է ընդգծել "희망가"՝ «Հուսո երգը»։ Թեպետ հետագայում ճապոնացիները առգրավում են չանգայի հավաքածուները ու հրատարակում են որպես սեփական մշակույթի արգասիք։
Առաջին Քեյ–փոփ ձայնասկավառակը կոչվում է "Yi Pungjin Sewol" (թարգմ․՝ Այս անհանգիստ ժամանակները)։ Այն լույս էր տեսել Պարկ Չհե Սոնի և Ի Ռյու Սէկի կողմից 1925 ու պարունակում էր ճապոներենից թարգմանված երգեր։ Առաջին փոփ երգը՝ "낙화유수" (թարգմ․՝ Թոռոմած ծաղիկներ վազող ջրի վրա, ռոմանջի՝ "Nakhwayusu" ու կատարվել է Ի Ջուն Սուկի կողմից՝ 1929 թվականին։ Քսանականների կեսին ճապոնացի երգահան Մասաո Կոգան խառնել է Կորեական երաժշտությունը ամերիկյան հոսպելի հետ։ Վերոնշյալ երաժշտական ուղղությունը Ճապոնիայում հայտնի է որպես էնկա, իսկ Կորեայում՝ տռոտ (կորեերեն․ "트로트")։
Ավելի ուշ, 21-րդ դարում ժամանակակից Քեյ–փոփի մի շարք երգիչ–երգչուհիներ ի հայտ են բերել տռոտ ժանրը, ներկայացնելով այն արդի ու կատարելագործված ձևով։ Տռոտ կատարող ադյոլներից են օրինակ, Big Bang խմբի Դեսոնը, Super Junior–ի մի քանի անդամներ։
Քեյ–փոփի աստղային ժամը սկսվում է 90–ականներին, երբ բազմաթիվ կորեացի կատարողներ՝ ոգեշնչվելով Ամերիկյան երգարվեստի ժամանակակից ուղություններով, իրենց արվեստում սկսում են օգտագործել ռոք, հիփ–հոփ և տեխնո։ 1992 թվականին ստեղծվում է Seo Taiji & Boys տղաների խումբը, որի ֆենոմենալ հաջողությունը խթան է հանդիսանում Հարավային Կորեայի երաժշտական ինդուստրայի զարգացման համար։
1995 թվականին՝ կորեացի գործարար Ի Սու Մանը հիմնադրում է Կորեայի խոշորագույն տաղանդների գործակալությունը և ձայնագրման ընկերությունը, SM Entertainment–ը։ Ավելի ուշ ստեղծվում են YG Entertainment–ը, DSP Entertainment–ը, JYP Entertainment–ը և FNC Music–ը, որոնք այսօր SM–ի հետ միասին (մրցակցային սկզբունքով) աշխարհին են ներկայանում տաղանդավոր սաների միջոցով, ինչպիսիք են BoA, Rain, TVXQ, BIGBANG, EXO, CN BLUE և այլն։
Տարիների ընթացքում վերոնշյալ պրոդյուսերական կենտրոնները մշակել են երիտասարդ խմբերի, երգիչների երգչուհիների պատրաստման հատուկ ձևաչափ։ Հիմնականում, ապագա այդոլները մուտք են գործում երաժշտական բիզնես 9-10 տարեկան հասակում, ապրում եմ մի տանիքի տակ ու ենթարկվում խիստ կանոնների։ Ցերեկը նրանք հաճախում են հանրակրթական դպրոց, իսկ երեկոյան սովորում երգ, պար, դերասանական արվեստ։
Ֆան աջակցություն
Կորեայում գոյություն ունի նաև մի ավանդույթ, որի համաձայն երկրպագուներն իրենց սիրելի այդոլներին նվերներ են մատուցում՝ բրնձի տեսքով, որով հայտնում են իրենց աջակցությունն ու հարգանքը։
Կառավարումը և կոռուպցիան
Չնայած նրան, որ քեյ–փոփը համաշխարհային մեծ ճանաչում վայելող երևույթ է, այնուամենայնիվ փոփ–ինդուստրիան հաճախ քննադատության է արժանանում։ Դրա համար ավելի քան հստակ պատճառներ կան, քանի որ տաղանդների գործակալությունները ջանք չեն խնայում, որպեսզի իրենց սաների միջոցով ավելի շատ գումարներ վաստակելու համար ու հաճախ անարդար պայմանագրերի միջոցով, երկար տարիներ կապում են երգիչներին իրենց հետ։ Այս երևույթը BBC–ն կոչել է «պայմանագրային ստրկություն» ։ Կատարողների հետ կնքվում են բազմամյա պայմանագրեր, որոնք ըստ շրջանառվող կարծիքների՝ ֆինասապես ձեռնտու չեն այդոլներին։ Քեյ–փոփ արտադրող ազդեցիկ ընկերություններին մեղադրում են անհամաչափ աշխատանքային գրաֆիկների կազմման և շահщգործման մեջ։
2009 թ․ հունիսին տեղի ունեցավ դատ, որին մասնակցում էին SM Entertainment–ը, TVXQ և Super Junior խմբերը ։ Վերջիններս դատական հայց էին ներկայացրել պրոդյուսերների դեմ, որով նրանց մեղադրում էին մարդկային վստահությունը չարաշահելու և ոչ արդյունավետ գրաֆիկ կազմելու մեջ։ Արդյունքում դատարանը վճռեց տուգանել SM Entertainment–ին։
2009 թ․ հայտնի դերասանուհի Չան Չհա Յոնը, ով հայտնի էր «Տղաներ՝ ծաղիկներից գեղեցիկ» դորամայում իր մասնակցությամբ, ինքնասպան է լինում, և մահվանից առաջ գրված երկտողում մեղադրում է իր մենեջերին և պրոդյուսերական կենտրոնի մի շարք տնօրեններին՝ սեռական շահագործման մեջ ։ 2012 թվականին՝ ընկերության տնօրենը ձերբակալվում է ոստիկանության կողմից՝ սպառնալիքների և սեռական բռնության համար։
YouTube–ում հանրաճանաչ К-роp-հոլովակների TOP 20
Ցուցակում ներառված է միայն պաշտոնական ալիքներում հրապարակված հոլովակները
Վերջին թարմացումը՝ 13 մայիսի 2014 թ․
Ծանոթագրություններ
Կատեգորիա:Քեյ փոփ Կատեգորիա:Հարավկորեական հանրամատչելի մշակույթ
(9530) Քելլիմայքլ
(9530) Քելլիմայքլ (Kelleymichael), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,881079 ա. մ., առավելագույնը մոտենում է 2,7446 ա. մ. հեռավորության վրա և հեռանում 3,0176 ա. մ. ։ Արեգակի շուրջ մեկ ամբողջական պտույտ է կատարում 1786,2 երկրային օրվա ընթացքում, իր ուղեծրով շարժվելով միջինում 0,201545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,9° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վիլսիկլ
Վիլսիկլ (Villesiscle), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 326 մարդ, բնակչության խտությունը` 59.71 մարդ/կմ²։ Բնակավայրը զբաղեցնում է 5.46 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 21 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 208 աշխատունակ (15-64 տարեկան) բնակիչ, որոնցից ակտիվ էին 158-ը, իսկ ոչ ակտիվները` 50։ Ակտիվության ցուցանիշը կազմում է 76,0 %։ 158 աշխատունակ մարդկանցից աշխատել է 131 անձ (79 տղամարդ և 52 կին)։ Գործազուրկ են եղել 27 անձ (11 տղամարդ և 16 կին)։ 50 անաշխատունակներից 13-ը եղել են աշակերտներ կամ ուսանողներ, 21-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վպերյոդ խումբ
«Վպերյոդ» խումբ (Группа «Вперёд»), 1909 թվականի դեկտեմբերին Ռուսաստանի սոցիալ-դեմոկրատական բանվորական կուսակցության (ՌՍԴԲԿ) ներսում Ալեքսանդր Բոգդանովի կողմից ստեղծված օպոզիցիոն խումբ։ Կազմվել է օտզովիստներից, ուլտիմատիստներից, աստվածաշինարարության կողմնակիցներից, ինչպես նաև Կապրիի դպրոցի դասախոսներից և ուսանողներից։
Խումբը կազմում էին Գրիգորի Ալեքսինսկին, Ալեքսանդր Բոգդանովը, Մաքսիմ Գորկին, Վիրգիլի Շանցերը (Մարատ), Անատոլի Լունաչարսկին, Մարտին Լյադովը, Միխայիլ Պոկրովսկին, Պավել Լեբեդև-Պոլյանսկին, Դիմիտրի Մանուիլսկին, Վյաչեսլավ Մենժինսկին և ուրիշներ։ «Վպերյոդը» խմբակներ ուներ Փարիզում և ժնևում։ Կապրիի դպրոցի (ստեղծվել է Կապրի կղզում, Իտալիա) բոլշևիկյան կուսակցությունից հեռացած որոշ գործիչների կողմից) փակվելուց առաջ «Վպերյոդ» խմբի անդամներն ընդունել են Բոգդանովի գրած «Արդի դրությունը և կուսակցության խնդիրները» ծրագիրը, որը 1909 թվականի դեկտեմբերի 28-ին «Վպերյոդ» խմբի ստեղծման ծանուցման և այն «գրական կազմակերպություն» հաստատելու խնդրագրի հետ միասին ուղարկվեց ՌՍԴԲԿ Կենտկոմ։
«Վպերյոդ» խմբի ծրագիրը հակադրվում էր բոլշևիկյան առաջնորդ Լենինի գրած և ՌՍԴԲԿ V կոնֆերանսի (1908) կողմից ընդունված «Արդի մոմենտի և կուսակցության խնդիրների մասին» բանաձևին։ Կանգնած լինելով մախիզմի, աստվածաշինարարության դիրքերում՝ «վպերյոդականները» պահանջում էին մարքսիզմը միացնել կրոնին, պայքարել հեղափոխական մարքսիզմի դեմ։
Բոլշևիկները Լենինի գլխավորությամբ հանդես եկան «Վպերյոդ» խմբի դեմ։ Բոգդանովը վտարվել է բոլշևիկյան կուսակցությունից՝ խորհրդակցության որոշմանը չենթարկվելու համար։ ՌՍԴԲԿ ԿԿ պլենումում (1910 թվականի հունվար) «վպերյոդականները» մենշևիկների, տրոցկիստների հետ միասին «հաշտվողականների» աջակցությամբ հանդես են գալիս Լենինի և նրա կողմնակիցների դեմ։ «Վպերյոդականները» հրաժարվում են մասնակցել ՌՍԴԲԿ VI (Պրագայի) կոնֆերանսին (1912 թվական)։ 1910 թվականին, Կապրիի դպրոցի փոխարեն, խումբը Բոլոնիայում հիմնադրեց դպրոց, հրատարակեց «Առաջ» ժողովածուն։ 1912 թվականի օգոստոսին խումբը մասնակցել է Լև Տրոցկու կողմից Վիեննայում հրավիրված կոնֆերանսին։
1913 թվականի վերջին «Վպերյոդ» խումբը փաստորեն ցրվել է։ Վերջնականորեն իր գոյությունը դադարեցրել է 1917 թվականի փետրվարյան հեղափոխությունից հետո ։
Սննդի իրավունքի հարցերով ՄԱԿ-ի հատուկ զեկուցող
Սննդի իրավունքի հարցերով ՄԱԿ-ի հատուկ զեկուցող (Special Rapporteur on the Right to Food), հատուկ զեկուցող, ով աշխատում է ՄԱԿ-ում և զեկուցում է սննդի իրավունքի հարցերով։ Մանդատը ստեղծվել է 2000 թվականին՝ Մարդու իրավունքների նախկին հանձնաժողովի կողմից, որը նշանակել է առաջին զեկուցող դոկտոր Ժան Ցիգլերին ։ 2008 թվականին հանձնաժողովի իրավահաջորդ ՄԱԿ-ի մարդու իրավունքների խորհուրդը նշանակել է երկրորդ զեկուցողին՝ դոկտոր Օլիվիե Դե Շուտտերին ։ 2014 թվականին նշանակվել է երրորդ և ներկայիս զեկուցողը՝ Հիլալ Էլվերը ։
Մանդատ
Նախատեսվում է, որ զեկուցողը մանդատի կատարման վերաբերյալ հաշվետու է ինչպես Մարդու իրավունքների խորհրդին, այնպես էլ ՄԱԿ-ի Գլխավոր ասամբլեային (Երրորդ հանձնաժողով)։ Մանդատը ներառում է. սննդի իրավունքի լիարժեք իրացումը և ազգային, տարածաշրջանային ու միջազգային մակարդակներում միջոցառումների ընդունումը խթանելու համար, «ուսումնասիրել առկա և առաջացող խոչընդոտների հաղթահարման ուղիները և միջոցները», շարունակել հիմնական ուղղությունը և հաշվի առնելով սեռային և տարիքային հեռանկարները, ներկայացնել առաջարկություններ, իրականացնել Հազարամյակի զարգացման թիվ 1 նպատակը՝ մինչև 2015 թվականը կիսով չափ կրճատելով քաղցից տառապողների թիվը, սերտ համագործակցել բոլոր պետությունների, միջկառավարական և հասարակական կազմակերպությունների և Տնտեսական, սոցիալական և մշակութային իրավունքների հանձնաժողովի հետ, մասնակցել և ներդրում ունենալ համապատասխան գիտաժողովներում ։
Այցեր երկրներ
Առաջին զեկուցողը 2002-2007 թվականներին զբաղվել է 12 երկրի առաքելություններով ։ Երկրորդ զեկուցողը 2010 և 2012 թվականների ընթացքում զբաղվել է 10 երկրի առաքելություններով ։
Ծանոթագրություններ
Մատենագիտություն
Տես նաև
Կատեգորիա:ՄԱԿ-ի հատուկ զեկուցողներ
Սչաստլիվայա (գյուղ, Լիպովեցի շրջան)
Սչաստլիվայա (Щаслива), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1860 թվականին։
2001 թվականի տվյալներով Սչաստլիվայա գյուղում բնակվում էր 810 մարդ։ Բնակավայրը զբաղեցնում է 3015 կմ² տարածք։ Բնակչության խտությունը կազմում էր 268,66 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1860 թվականին հիմնադրված բնակավայրեր
Բերիմբաու
Գոյություն ունի երեք տեսակի բերիմբաու, որոնք տարբերակվում են տոներով. գունգա (ցածր տոն), մեդիու (միջին տոն) և վիոլա (բարձր տոն)։ Ժամանակակից կապոեիրայի դպրոցներում օգտագործում են բոլոր երեք տեսակի բերիմբաուները, բայց կապոեիրա ռեժիոնալում օգտագործել են միայն գունան։
Բերիմբաուն կազմված է կաբասայից (ռեզոնանսային դդում), վեռգա (ձող, որի վրա ձգում են լարը), արամե (լար), դոբռաու (կոպեկ) կամ պեդրա (քար) (սեղմում են լարին, ձայնի փոփոխության համար), կաշիշի (կապված զամբյուղ, որը նվագելու ժամանակ լրացուցիչ ձայն է արձակում) և բակետներ (փայտիկ, որով ձայն են արձակում)։
Լսել բերիմբաու կարելի է այստեղ Ռիթմ Անգոլա. (ogg ֆորմատով, 17 վայրկյան, 174 ԿԲ)։
Ձայն
Կապոեիրայի խաղի ժամանակ օգտագործվում են բերիմբաուի երեք ձայներ. բաց (տոն), փակ (ծին) և խշշացող (չ)։
Բաց ձայնը հասնում է լարին հարվածելիս, երբ դոբռաուն չի դիպչում լարին։ Փակ ձայնը հասնում է լարին ուժեղ հպված դոբռաուի պայմաններում (բերիմբաուն հնչում է բարձր)։ Խշշացող ձայնը հասնում է, երբ դոբռաուն հազիվ է դիպչում լարին։
Արտաքին հղումներ
Կատեգորիա:Աղեղնավոր երաժշտական գործիքներ Կատեգորիա:Բրազիլիայի մշակույթ Կատեգորիա:Բրազիլիայի երաժշտություն Կատեգորիա:Լարային երաժշտական գործիքներ Կատեգորիա:Երաժշտական գործիքներ Կատեգորիա:Կսմիթային նվագարաններ Կատեգորիա:Աֆրիկական երաժշտական գործիքներ Կատեգորիա:Բնօրինակում անաղբյուր հոդվածներ
Պոպով (Բոկովսկի շրջան)
Պոպով (Попов), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Կարգինսկի գյուղական համայնքի կազմի մեջ։
Կատեգորիա:Ռոստովի մարզի Բոկովսկի շրջանի բնակավայրեր
Ալբանո դի Լուկանիա
Ալբանո դի Լուկանիա  (Albano di Lucania), կոմունա Իտալիայում, Բազիլիկատա մարզում՝ Պոտենցա գավառում ։
Բնակչությունը կազմում է 1 602 մարդ, բնակչության խտությունը կազմում է 29 մարդ/կմ²։ Զբաղեցնում է 55 կմ² տարածք։ Փոստային ինդեքսն է՝ 85010։ Հեռախոսային կոդը՝ 00971։
Ծանոթագրություններ
Կատեգորիա:Իտալիայի բնակավայրեր
Ալֆա-տրոհում
Ալֆա-մասնիկի դուրս թռչելու արագությունը 9400 կմ/վ-ից (նեոդիումի 144Nd իզոտոպը) մինչև 23700 կմ/վ է (պոլոնիումի 212mPo իզոտոպը)։
Ընդհանուր դեպքում ալֆա-տրոհման բանաձևը հետևյալ տեսքն ունի.
Ալֆա-տրոհման օրինակ ուրանի 238U իզոտոպի համար՝
Ալֆա-տրոհումը կարելի է դիտարկել որպես կլաստերային տրոհման սահմանային դեպք։ Առաջին անգամ ալֆա-տրոհումը որոշարկել է բրիտանացի ֆիզիկոս Էռնեստ Ռեզերֆորդը 1899 թ. ։ Միաժամանակ Փարիզում ֆրանսիացի ֆիզիկոս Պոլ Վիլլարը նմանատիպ փորձեր անցկացրեց, սակայն չհասցրեց Ռեզերֆորդից շուտ հրապարակել։ Ալֆա-տրոհման առաջին քանակական տեսությունը մշակել է Գեորգի Գամովը։
Վտանգավորությունը կենդանի օրգանիզմների համար
Լինելով բավական ծանր և դրականապես լիցքավորված, ռադիոակտիվ տրոհման ալֆա-մասնիկները նյութում ունեն շատ կարճ վազքի երկարություն և միջավայրում շարժման ժամանակ արագ կորցնում են էներգիան աղբյուրից ոչ մեծ հեռավորության վրա։ Դրա արդյունքում ճառագայթման ամբողջ էներգիան անջատվում է նյութի փոքր ծավալում, ինչը մեծացնում է բջիջների վնասվելու հավանականությունը, եթե ճառագայթման աղբյուրը օրգանիզմի մեջ է ընկնում։ Սակայն ռադիոակտիվ աղբյուրների արտաքին ճառագայթումն անվնաս է, քանի որ ալֆա-մասնիկները կարող են կասեցվել օդի մի քանի սանտիմետրում կամ նյութի մի քանի տասնյակ միկրոմետրանոց շերտում, օրինակ՝ թղթով կամ նույնիսկ վերնամաշկի կարծրացած, մեռուկացված շերտով՝ չհասնելով կենդանի բջիջներին։ Նույնիսկ հպումը մաքուր ալֆա-ճառագայթման աղբյուրին վտանգավոր չէ, չնայած պետք է հիշել, որ ալֆա-ճառագայթման շատ աղբյուրներ ճառագայթում են նաև ավելի թափանցունակ բետա-մասնիկներ, գամմա-քվանտներ, երբեմն՝ նեյտրոններ։ Սակայն ալֆա-ճառագայթումը օրգանիզմի մեջ ընկնելով էական ճառագայթահարման պատճառ է դառնում։ Ալֆա-ճառագայթման որակի գործակիցը 20 է (մեծ է իոնացնող ճառագայթման բոլոր մյուս տիպերից, բացառությամբ ծանր միջուկները և միջուկի բեկորներ)։ Դա նշանակում է, որ ալֆա-մասնիկը կենդանի հյուսվածքում ստեղծում է մոտ 20 անգամ ավելի մեծ վնասվածքներ, քան նույն էներգիայով գամա-քվանտը կամ բետա-մասնիկը։
Վերն ասվածը վերաբերում է ալֆա մասնիկների այն ռադիոակտիվ աղբյուրներին, որոնց էներգիան չի գերազանցում 15 ՄէՎ-ը։ Արագացուցիչում առաջացած ալֆա-մասնիկները կարող են շատ ավելի մեծ էներգիա ունենալ և ստեղծել նշանակալից դոզա նույնիսկ օրգանիզմի արտաքին ճառագայթահարման դեպքում։
Ծանոթագրություններ
Կատեգորիա:Միջուկային ֆիզիկա Կատեգորիա:Ռադիոակտիվություն
(1671) Չայկա
(1671) Չայկա (Chaika), աստերոիդ աստերոիդների հիմնական գոտում։ Հայտնաբերվել է 1934 թվականի հոկտեմբերի 3-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 2,588252 ա. մ., առավելագույնը մոտենում է 1,9242 ա. մ. հեռավորության վրա և հեռանում 3,2523 ա. մ. ։ Արեգակի շուրջ մեկ ամբողջական պտույտ է կատարում 1520,93 երկրային օրվա ընթացքում, իր ուղեծրով շարժվելով միջինում 0,236698 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,96° անկյուն։
Արտաքին հղումներ
Կատեգորիա:1934 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բրյուս Բասթին
Բրյուս Բասթին (Bruce Bastin, ), անգլիացի բանագետ և Հարավարևեյան նահանգների բլյուզ ոճերի փորձագետ ։
Տասնամյակներ շարունակ նա պատասխանատու է եղել սկզբնական ուսումնասիրությունների համար։ Լինելով միջնակարգ դպրոցի աշխարհագրության ուսուցիչ` մագիստրոսի դիպլոմ է ստացել Հյուսիսային Կառոլինայի Չափե Հիլի համալսարանից և հեղինակ է Պիոմենտ բլյուզի երկու գրքեր` «Լացելով Կառոլինայի համար» և «Red River բլյուզի ավանդույթը», ինչպես նաև` գրել է երաժշտական հրատարակիչ Ջոյ Դեվիսի կենսագությունը` «Երբեք մի վաճառիր հեղինակային իրավունքը» վերնագրով ։ Նա տասնամյակներ շարունակ հոդվածներ է գրել շատ երաժշտական ամսագրերի և գրքերի համար, ինչպես նաև նոտագրություններ LPs-ի և CDs-ի համար, որոնցից ոչ բոլորն էին կապված հարավարևելյան բլյուզ ոճի հետ։
Բրյուս Բեսթինը նաև եղել է Interstate Music տնօրենն Անգիայում, Վեսթ Սասեքսում, հետևյալ հիմնական լեյբլներով.
որոնց համար նա ստեղծել և/կամ ծրագրավորել է ալբոմներ շատ տարբեր երաժշտական ժանրերով։
Ծանոթագրություններ
Կատեգորիա:Անգլիացի երաժշտագետներ
Բիլլեխու
Բիլլեխու, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Համիդիեի գավառակ
Համիդիե, գավառակ Արևմտյան Հայաստանում, Սեբաստիայի վիլայեթում։ Շապին Գարահիսարի գավառի կազմի մեջ։ Կենտրոնը Համիդիե գյուղաքաղաքն էր։
Բնակչություն
1915 թվականի Մեծ եղեռնի նախօրեին ուներ 6969 հայ բնակիչ ։
Ծանոթագրություններ
Կատեգորիա:Արևմտյան Հայաստանի գավառներ
Կարան (գյուղ, Մելեուզովսկի շրջան)
Բնակչությունը 2009 թվականին գրանցված տվյալներով կազմում էր 446 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Մեխակով Տիրամայրը (նկար, դա Վինչի)
«Մեխակով Տիրամայրը» (Madonna del Garofano), իտալացի նկարիչ Լեոնարդո դա Վինչիի վրձնին պատկանող նկար, որը նա կերտել է 1478 թվականին։ Ըստ ամենայնի նկարը ստեղծվել է այն ժամանակ, երբ աշակերտում էր իր ուսուցչի՝ Անդրեա դել Վերոկկիոյի արվեստանոցում։ Կա նաև ուսուցչի կողմից զուգահեռ ստեղծված աշխատանքը, սակայն կոմպոզիցիայում և ոճում արդեն իսկ զգացվում է հանճարի ձեռագիրը։ Նկարն այսօր պահպանվում ու ցուցադրվում է Մյունխենի Հին պինակոտեկ թանգարանում ։
Նկարագիր
Աստվածամայրը պատկերված է գլուխը ազնվաբար վեր պահած դիրքով։ Նրա հագին հանդերձանքի բարդ հավաքածու է, որի գույները ներդաշնակորեն զուգակցվում են հետին պլանում երևացող շքեղ լեռնային տեսարանի հետ։ Դիմագծերը նկարիչը վրձնել է կատարյալ, ոչ մի դիմախաղ չկա, որն աղավաղի այդքան համաչափ դեմքը. միայն թեթևորեն նկատվում է ժպիտ շրթունքների հատվածում։ Լեոնարդո դա Վինչին թեթևակիորեն Մարիամ Աստվածածնի դեմքը պատել է ծխագույն մշուշապատ երանգավորում։ Այսպիսի տեխնոլոգիան, որը կոչվում է սֆումատո, Լեոնարդոն հասցնում է կատարելության. դիտողին թվում է, թե գլխավոր կերպարը հեռու և կտրված է գտնվում։
Ի հակադրություն հանգիստ ու վեհ Մարիամ Աստվածածնի, նորածին Հիսուսը պատկերված է էներգիայով լեցուն և շարժման մեջ։ Նա բառացիորեն դողում է, որպեսզի հասնի մոր ձեռքին այդքան կանացի ու վեհ կերպով բռնած կարմիր մեխակին։ Աջ ոտքով Քրիստոսը կռթնած է բարձին։ Ձախ ոտքը լարվածությունից վեր է բարձրացված
Պատմություն
Այս նկարն անհայտությունից դուրս եկավ գերմանական Գյունցբուրգ քաղաքում տեղի ունեցած մի այրի կնոջ իրերի վաճառքի ժամանակ՝ 1889 թվականին։ Անգին նկարը գնեց մի գործարար գերմանական 22 մարկով։ Մի քանի ամիս անց նա վերավաճառեց նկարը Հին պինակոտեկին 800 մարկով, որպես Անդրեա դել Վերոկկիոյի աշխատանք։ Արագորեն ամբողջ աշխարհին հայտնի դարձավ, որ թանգարանը ձեռք է բերել Լեոնարդո դա Վինչիի վրձնին պատկանող նկարը, որն այդ ժամանակ գնահատվեց 8000 մարկ։ Նկարի իսկության մասին թանգարանի հոգաբարձուներից Ջորջո Վազարին իր գրքում գրում է.